Neuvoston asetus (EY) N:o 1165/98, annettu 19 päivänä toukokuuta 1998, lyhyen aikavälin tilastoista



Virallinen lehti nro L 162 , 05/06/1998 s. 0001 - 0015



NEUVOSTON ASETUS (EY) N:o 1165/98, annettu 19 päivänä toukokuuta 1998, lyhyen aikavälin tilastoista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission ehdotuksen asetukseksi (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), ottaa huomioon Euroopan rahapoliittisen instituutin lausunnon (4), sekä katsoo, että 1) teollisuuden ja pienteollisuuden yhteensovitetuista suhdannetilastoista toukokuun 30 päivänä 1972 annetussa neuvoston direktiivissä 72/211/ETY (5) ja yhteensovitetuista talonrakennuksen sekä maa- ja vesirakentamisen suhdannetilastoista 13 päivänä helmikuuta 1978 annetussa neuvoston direktiivissä 78/166/ETY (6), joiden tarkoituksena oli varmistaa tilastojen yhtenäisyys, ei ole voitu ottaa huomioon taloudellisia ja teknisiä muutoksia, 2) Euroopan unioni on sen jälkeen edistynyt pitemmälle yhdentymisessä; uudet talous-, kilpailu-, sosiaali-, ympäristö- ja yrityspolitiikat sekä -suuntaviivat edellyttävät aloitteita ja päätöksiä, jotka perustuvat luotettaviin tilastoihin; yhteisön voimassa olevan lainsäädännön mukaisesti toimitetut tai jäsenvaltioissa käytettävissä olevat tiedot ovat osittain riittämättömiä tai ne eivät ole riittävän vertailukelpoisia muodostaakseen luotettavan perustan yhteisöjen toiminnalle, 3) tuleva Euroopan keskuspankki tarvitsee nopeasti valmistuvia lyhyen aikavälin tilastoja voidakseen arvioida yhteiseen eurooppalaiseen rahapolitiikkaan liittyvää jäsenvaltioiden taloudellista kehitystä, 4) tarvitaan standardointia, jotta yhteisö saa tarvitsemaansa tietoa jäsenvaltioiden talouksien lähentymisestä, 5) käytettävissä on oltava luotettavia ja nopeasti valmistuvia tilastoja, jotta voidaan toimittaa tietoa unionin kunkin jäsenvaltion taloudellisesta kehityksestä unionin talouspolitiikan puitteissa, 6) yritykset ja niiden alakohtaiset etujärjestöt tarvitsevat tällaista tietoa ymmärtääkseen markkinoitaan ja verratakseen toimintaansa ja tuloksiaan oman alansa kilpailijoihin sekä kansallisella että kansainvälisellä tasolla, 7) kansantalouden tilinpidon laatiminen Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96 (7) mukaisesti edellyttää vertailukelpoisten, kattavien ja luotettavien tilastolähteiden kehittämistä, 8) neuvosto hyväksyi päätöksellä 92/326/ETY (8) kaksivuotisen ohjelman (1992-1993) palveluja koskevien eurooppalaisten tilastojen kehittämisestä; ohjelmaan sisältyy yhdenmukaistettujen tilastojen laatiminen kansallisella ja alueellisella tasolla erityisesti vähittäiskaupan osalta, 9) yhteiset tilastostandardit, joiden avulla voidaan tuottaa yhdenmukaisia tilastoja, voidaan toissijaisuusperiaatteen mukaisesti laatia tehokkaasti ainoastaan yhteisön tasolla, ja näiden standardien noudattaminen on kunkin jäsenvaltion virallisten tilastojen laatimisesta vastaavien toimielinten ja laitosten vastuulla, 10) paras tapa muodostaa käsitys suhdannevaihteluista on tilastojen laatiminen käyttämällä menetelmiä koskevia yhteisiä periaatteita ja ominaisuuksien yhteisiä määritelmiä; yhdenmukaistettuja tilastoja, jotka luotettavuudeltaan, nopeudeltaan, joustavuudeltaan ja luokitustensa yksityiskohtaisuudelta vastaavat komission ja yritysten tarpeita, saadaan ainoastaan laatimalla ne yhteensovitetusti, 11) kausitasoittamisen ja trendisuhdannesarjojen laskemisen voivat kansallisten tietojen osalta parhaiten toteuttaa kansalliset tilastoviranomaiset; kausitasoitettujen tietojen ja trendisuhdannesarjojen toimittaminen komissiolle (Eurostatille) lisää kansallisella ja kansainvälisellä tasolla levitettävien tietojen yhtenäisyyttä, 12) toimialayksiköt (TAY) vastaavat yhtä tai useampaa yrityksen operatiivista alaosastoa; jotta TAY voitaisiin ottaa huomioon havaintoyksikkönä, yrityksen tietojärjestelmällä on pystyttävä esittämään tai laskemaan kullekin TAY:lle ainakin tuotannon arvo, välituotekäytöt, henkilöstökulut, kate, henkilöstön määrä ja kiinteän pääoman bruttomuodostus; tiettyyn luokkaan Euroopan yhteisön tilastollisessa toimialaluokituksessa (NACE Rev. 1) kuuluvat TAY:t voivat valmistaa myös muita kuin niiden toimintaa luonnehtivan homogeenisen luokan tuotteita niihin liittyvien sellaisten sivutoimintojen avulla, joita ei voida eritellä saatavilla olevien tilinpitoon liittyvien asiakirjojen perusteella. Yritys ja TAY ovat yhteneväiset, jos osoittautuu, että yrityksen on yhden tai useamman operatiivisen alaosaston osalta mahdotonta esittää tai laskea tiedot kaikista tässä johdanto-osan kappaleessa luetelluista muuttujista, 13) yhteisön järjestelmässä kerättyjen tilastotietojen laadun on oltava tyydyttävä, ja tämän laadun sekä siitä aiheutuvien rasitteiden on oltava vertailukelpoisia jäsenvaltioiden välillä, ja sen vuoksi on yhdessä määriteltävä perusteet näiden vaatimusten täyttämiseksi; lyhyen aikavälin tilastojen on oltava yhdenmukaiset niiden tulosten kanssa, jotka toimitetaan yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97 (9) mukaisesti, 14) yhteisön tilastoista 17 päivänä helmikuuta 1997 annettu neuvoston asetus (EY) N:o 322/97 (10) muodostaa tämän asetuksen säännösten viitekehyksen erityisesti hallinnollisten tietolähteiden käyttömahdollisuutta ja tilastojen luottamuksellisuutta koskevien säännösten osalta, 15) yritysten, erityisesti pienten yritysten, hallinnollisia menettelyjä on yksinkertaistettava muun muassa edistämällä tietojen keräämiseen ja tilastojen laatimiseen tarkoitettua uutta teknologiaa; jo olemassa olevan hallinnollisen tiedon käyttäminen tilastotarkoituksiin on yksi niistä toimenpiteistä, joilla voidaan pienentää yrityksille koituvaa taakkaa; jos on välttämätöntä kerätä tilastojen laatimiseen tarvittavat tiedot suoraan yrityksiltä, on käytettävä sellaisia menetelmiä ja tekniikoita, joilla varmistetaan, että tiedot ovat luotettavia ja ajan tasalla, aiheuttamatta osapuolille, erityisesti pienille ja keskisuurille yrityksille, suhteetonta rasitetta niihin tuloksiin nähden, joita kyseisten tilastojen käyttäjät voivat kohtuudella odottaa, 16) tarvitaan kaikkia toimialoja ja yritystilastojen alueita koskevat yhteiset oikeudelliset puitteet, jotka kattavat myös ne toimialat ja alueet, joiden osalta tilastoja ei vielä ole kehitetty; laadittavien tilastojen kohdealueen määrittelyssä voidaan viitata tilastoyksiköistä yhteisön tuotantojärjestelmän havainnointia ja analysointia varten 15 päivänä maaliskuuta 1993 annettuun neuvoston asetukseen (ETY) N:o 696/93 (11) sekä Euroopan yhteisön tilastollisesta toimialaluokituksesta (NACE Rev. 1) 9 päivänä lokakuuta 1990 annettuun neuvoston asetukseen (ETY) N:o 3037/90 (12), (17) tietojen keräämistä ja tilastollista käsittelyä sekä muuttujien käsittelyä ja toimittamista koskevien sääntöjen selventämiseksi on komissiolle ja sitä avustavalle, neuvoston päätöksellä 89/382/ETY, Euratom (13) perustetulle tilasto-ohjelmakomitealle annettava valtuudet tämän asetuksen toimeenpanoa koskevien toimenpiteiden antamiseksi, ja (18) tilasto-ohjelmakomiteaa on kuultu edellä mainitun päätöksen 89/382/ETY, Euratom 3 artiklan mukaisesti, ON ANTANUT TÄMÄN ASETUKSEN: 1 artikla Yleiset tavoitteet 1. Tämän asetuksen tavoitteena on luoda yhteiset puitteet suhdannevaihteluja koskevien yhteisön lyhyen aikavälin tilastojen tuottamiselle. 2. Tilastoihin sisältyvät ne tiedot (muuttujat), jotka tarvitaan yhtenäisen perustan muodostamiseksi tarjonnan ja kysynnän, tuotannontekijöiden sekä hintojen lyhyen aikavälin kehityksen analysoinnille. 2 artikla Soveltamisala 1. Tätä asetusta sovelletaan kaikkeen markkinaehtoiseen toimintaan asetuksella (ETY) N:o 3037/90 vahvistetun Euroopan yhteisön tilastollisen toimialaluokituksen (NACE Rev. 1) pääluokissa C-K ja M-O. 2. Tämän asetuksen soveltamisalaan sisältyvät asetuksen (ETY) N:o 696/93 liitteen I jaksossa lueteltuihin tyyppeihin kuuluvat tilastoyksiköt, jotka luokitellaan johonkin 1 kohdassa tarkoitetuista toimialoista. Tilastojen laatimiseen käytettävät yksiköt täsmennetään tämän asetuksen liitteissä. 3 artikla Liitteet 1. Muuttujia koskevat yksityiskohtaiset vaatimukset esitetään liitteissä. 2. Kukin liite sisältää soveltuvin osin seuraavat tiedot: a) toimialat, joilta tilastot laaditaan; b) tilastojen laadinnassa käytettävät tilastoyksikkötyypit; c) muuttujien luettelo; d) muuttujien muoto; e) muuttujien tilastojakso; f) muuttujien yksityiskohtaisuus; g) tietojen toimittamisen määräajat; h) luettelo vapaaehtoisista koetutkimuksista; i) ensimmäinen tilastojakso; j) mahdollisesti myönnettävän siirtymäkauden pituus. 4 artikla Tietojen kerääminen 1. Jäsenvaltioiden on hankittava tarvittavat tiedot liitteissä lueteltujen muuttujien laatimista varten. 2. Jäsenvaltiot voivat hallinnon yksinkertaistamisen periaatetta noudattaen hankkia tarvittavat tiedot yhdistämällä seuraavia tietolähteitä: a) pakolliset kyselytutkimukset: asetuksen N:o (ETY) 696/93 mukaisesti määritellyt oikeudelliset yksiköt, joihin kyseisen jäsenvaltion velvoittamat tilastoyksiköt kuuluvat tai joista ne koostuvat, velvoitetaan antamaan tarkat ja täydelliset tiedot ajoissa, b) muut asianmukaiset lähteet, hallinnolliset tiedot mukaan lukien, c) asianmukaiset tilastolliset estimointimenetelmät. 3. Jäsenvaltioiden ja komission on oman toimivaltansa mukaisesti luotava edellytykset sähköisen tietojenkeruun ja automaattisen tietojenkäsittelyn entistä laajemmalle käytölle. 5 artikla Tilastojakso Kaikki muuttujat on laskettava useammin kuin kerran vuodessa. Kunkin muuttujan laskentatiheys on määritelty liitteissä. 6 artikla Luokituksen yksityiskohtaisuus Muuttujat on laskettava vallitsevien luokitusten mukaisesti sillä yksityiskohtaisuuden tasolla, joka on määritelty liitteissä. 7 artikla Tietojen käsittely Jäsenvaltioiden on muutettava 4 artiklan 2 kohdan mukaisesti hankitut tiedot vertailukelpoisiksi muuttujiksi liitteissä olevia sääntöjä noudattaen. Jäsenvaltioiden on otettava huomioon myös 12 artiklassa tarkoitetussa ohjeellisessa menetelmäoppaassa annetut ohjeet. 8 artikla Tietojen toimittaminen Jäsenvaltioiden on toimitettava Eurostatille 7 artiklassa tarkoitetut muuttujat, luottamukselliset tiedot mukaan lukien, elektronisesti tai muuta soveltuvaa menetelmää käyttäen liitteissä vahvistetussa määräajassa, joka lasketaan tilastojakson päättymisestä. Muuttujat on joka tapauksessa toimitettava komissiolle (Eurostatille) viimeistään sinä päivänä, jolloin kansallinen viranomainen julkistaa ne. 9 artikla Luottamuksellisten tietojen käsittely Luottamuksellisten tietojen käsittelyssä sekä niiden toimittamisessa 8 artiklan mukaisesti on noudatettava olemassa olevia tilastotietojen luottamuksellisuutta koskevia yhteisön säännöksiä. 10 artikla Laatu 1. Jäsenvaltioiden on huolehdittava siitä, että toimitetut muuttujat vastaavat yksiköiden perusjoukkoa. Sen vuoksi 4 artiklan 2 kohdan mukaisesti kerättyjen tietojen on katettava niin monta yksikköä, että riittävä edustavuus varmistetaan. 2. Kunkin jäsenvaltion on mitattava muuttujien laatu yhteisiä perusteita käyttäen. 3. Muuttujien laatu on testattava säännöllisesti vertaamalla niitä muihin tilastotietoihin. Lisäksi on tarkastettava niiden sisäinen konsistenssi. 4. Laadun arviointi toteutetaan vertailemalla tietojen saatavuudesta koituvaa hyötyä niiden keruukustannuksiin ja keruusta erityisesti pienille yrityksille aiheutuviin rasitteisiin. Jäsenvaltioiden on toimitettava tätä arviointia varten tarvittavat tiedot komissiolle sen pyynnöstä. 11 artikla Painotusten ja perusvuoden muuttaminen 1. Jäsenvaltioiden on mukautettava yhdistettyjen indeksien painotusjärjestelmää tarvittavin osin vähintään joka viides vuosi. Mukautetuissa painotusjärjestelmissä käytetyt painot on ilmoitettava komissiolle kolmen vuoden kuluessa uuden perusvuoden päättymisestä. 2. Joka viides vuosi jäsenvaltioiden on annettava indekseille uusi perusvuosi, joka on nollaan tai viiteen päättyvä vuosi. Kaikkien indeksien on perustuttava uuteen perusvuoteen kolmen vuoden kuluessa kyseisen uuden perusvuoden päättymisestä. 12 artikla Menetelmäopas 1. Komissio julkaisee tilasto-ohjelmakomiteaa kuultuaan ohjeellisen menetelmäoppaan, jossa selitetään liitteissä esitetyt säännöt sekä annetaan myös lyhyen aikavälin tilastoja koskevia ohjeita. 2. Opas tarkistetaan säännöllisin väliajoin. 13 artikla Siirtymäkausi ja poikkeukset 1. Tilastojen laatimiselle voidaan myöntää siirtymäkausi, joka on enintään viisi vuotta tämän asetuksen voimaantulosta. 2. Siirtymäkauden aikana komissio voi hyväksyä poikkeuksia tämän asetuksen säännöksiin, jos kansallisiin tilastojärjestelmiin on tehtävä suuria muutoksia. 14 artikla Kertomukset 1. Jäsenvaltioiden on toimitettava komissiolle sen pyynnöstä kaikki asiaan liittyvät tiedot tämän asetuksen täytäntöönpanosta jäsenvaltioissa. 2. Komissio toimittaa kolmen vuoden kuluessa tämän asetuksen voimaantulosta ja sen jälkeen kolmen vuoden välein Euroopan parlamentille ja neuvostolle kertomuksen tämän asetuksen mukaisesti laadituista tilastoista sekä erityisesti niiden merkityksestä ja laadusta sekä yrityksille niiden laatimisesta aiheutuvista rasitteista. 15 artikla Yhteensovittaminen jäsenvaltioissa Yksi kansallinen viranomainen sovittaa yhteen kussakin jäsenvaltiossa 1. muuttujien toimittamista (8 artikla); 2. laadun mittaamista (10 artikla) ja 3. asiaan liittyvien tietojen toimittamista (14 artiklan 1 kohta). 16 artikla Koetutkimukset 1. Komissio käynnistää 18 artiklassa säädettyä menettelyä noudattaen joukon vapaaehtoisia koetutkimuksia, jotka jäsenvaltiot toteuttavat. Nämä koetutkimukset yksilöidään liitteissä. 2. Koetutkimuksilla arvioidaan tietojen hankkimisen merkitystä ja toteutettavuutta ottamalla huomioon tietojen saatavuudesta koituva hyöty suhteessa niiden keräämisestä aiheutuviin kustannuksiin ja yrityksille aiheutuviin rasitteisiin. 3. Komissio ilmoittaa neuvostolle koetutkimusten tuloksista. 17 artikla Täytäntöönpano Komissio päättää 18 artiklassa säädettyä menettelyä noudattaen tämän asetuksen täytäntöönpanoa koskevista toimenpiteistä, mukaan lukien toimenpiteet, joilla pyritään mukautumaan taloudelliseen ja tekniseen kehitykseen tietojen keruun ja niiden tilastollisen käsittelyn sekä muuttujien toimittamisen osalta. Tällöin otetaan huomioon periaate, jonka mukaan toimenpiteestä saatavan hyödyn on oltava suurempi kuin siitä aiheutuvat kustannukset ja periaate, jonka mukaan jäsenvaltioilta tai yrityksiltä ei vaadita merkittäviä lisävoimavaroja verrattuna tämän asetuksen alkuperäisiin säännöksiin. Tämän asetuksen täytäntöönpanoa koskeviin toimenpiteisiin kuuluvat erityisesti seuraava: a) tiettyjen yksiköiden käyttö (2 artikla); b) muuttujien luettelon saattaminen ajan tasalle (3 artikla); c) toimitettavien muuttujien määritelmät ja sopivat muodot (3 artikla); d) tilastojen laatimistiheys (5 artikla); e) muuttujiin sovellettavat jaottelu- ja aggregointitasot (6 artikla); f) tilastojen toimittamisen määräajat (8 artikla); g) laadun arviointiperusteet (10 artikla); h) siirtymäkaudet ja niiden aikana myönnetyt poikkeukset (13 artikla); i) koetutkimusten käynnistäminen (16 artikla). 18 artikla Komiteamenettely 1. Komissiota avustaa tilasto-ohjelmakomitea, jäljempänä "komitea". 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. Komissio päättää suunnitelluista toimenpiteistä, jos ne ovat komitean lausunnon mukaisia. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluttua siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 19 artikla Kumottavat säädökset Kumotaan direktiivi 72/211/ETY ja direktiivi 78/166/ETY. 20 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1998. Neuvoston puolesta G. BROWN Puheenjohtaja (1) EYVL C 267, 3.9.1997, s. 1 (2) Lausunto annettu 20. helmikuuta 1998 (EYVL C 80, 16.3.1998). (3) EYVL C 19, 21.1.1998, s. 125 (4) Lausunto annettu 11. syyskuuta 1997 (ei vielä julkaistu virallisessa lehdessä). (5) EYVL L 128, 3.6.1972, s. 28 (6) EYVL L 52, 23.2.1978, s. 17 (7) EYVL L 310, 30.11.1996, s. 1 (8) EYVL L 179, 1.7.1992, s. 131 (9) EYVL L 14, 17.1.1997, s. 1 (10) EYVL L 52, 22.2.1997, s. 1 (11) EYVL L 76, 30.3.1993, s. 1 (12) EYVL L 293, 24.10.1990, s. 1, asetus sellaisena kuin se on muutettuna komission asetuksella (ETY) N:o 761/93 (EYVL L 83, 3.4.1993, s. 1). (13) EYVL L 181, 28.6.1989, s. 47 LIITE A TEOLLISUUS a) Soveltamisala Tätä liitettä sovelletaan kaikkiin toimialoihin, jotka kuuluvat NACE Rev. 1 -luokituksen pääluokkiin C-E. b) Havaintoyksikkö 1) Jollei 2 kohdassa ole toisin todettu eikä 3 kohdan mukaista menettelyä noudattaen ole toisin päätetty, kaikkien tämän liitteen muuttujien havaintoyksikkö on toimialayksikkö. 2) Sellaisten yritysten osalta, joiden palveluksessa on vähäinen määrä sivutoimintaan liittyvää henkilöstöä, havaintoyksikkönä voidaan käyttää paikallista yksikköä tai yritystä. 3) Muiden havaintoyksikköjen käytöstä voidaan päätellä 18 artiklassa säädettyä menettelyä noudattaen. c) Muuttujien luettelo 1) Tämän liitteen tilastot sisältävät seuraavat muuttujat: >TAULUKON PAIKKA> 2) Ainoastaan jos muiden kuin kotimaan markkinoiden tuottajahintoja (muuttuja 312) ei ole saatavilla, voidaan tämä muuttuja arvioida yksikköarvoindeksillä (muuttuja 313). 3) Uusia tilauksia koskevia tietoja (muuttujat 130, 131, 132) voidaan arvioida ensimmäisen tilastojakson alusta alkaen vaihtoehtoisella ennakoivalla indikaattorilla, joka voidaan laskea yritysbarometristä. Arviointi sallitaan viiden vuoden ajan asetuksen voimaantulopäivästä. Siirtymäkausi jatkuu edelleen enintään viisi vuotta, jollei 18 artiklassa säädettyä menettelyä noudattaen toisin päätetä. 4) Työllisten lukumäärää koskevia tietoja (muuttuja 210) voidaan arvioida ensimmäisen tilastojakson alusta alkaen palkansaajien lukumäärällä (muuttuja 211). Arviointi sallitaan viiden vuoden ajan asetuksen voimaantulopäivästä. Siirtymäkausi jatkuu edelleen enintään viisi vuotta, jollei 18 artiklassa säädettyä menettelyä noudattaen toisin päätetä. 5) Termillä `kotimaa` tarkoitetaan kyseisen jäsenvaltion maantieteellistä aluetta. 6) Tuotantoa koskevaa tietoa (muuttuja 110) ei vaadita NACE Rev. 1 -luokituksen kaksinumerotason luokan 41 eikä kolminumerotason luokan 40.3 osalta. 7) Liikevaihtoa koskevia tietoja (muuttujat 120, 121, 122) ei vaadita NACE Rev. 1 -luokituksen pääluokan E osalta. 8) Tilauksia koskevat tiedot (muuttujat 130, 131, 132) vaaditaan ainoastaan seuraavien NACE Rev. 1 -luokituksen kaksinumerotason luokkien osalta: 17, 18, 21, 24, 27, 28, 29, 30, 31, 32, 33, 34, 35. NACE-luokituksen kaksinumerotason luokkien luetteloa voidaan muuttaa kolmen vuoden kuluessa asetuksen voimaantulosta 18 artiklassa säädettyä menettelyä noudattaen. 9) Tuottajahintoja koskevia tietoja tai yksikköarvioindeksiä (muuttujat 310, 311, 312 tai 313) ei vaadita seuraavien NACE Rev. 1 -luokituksen kolminumerotason luokkien osalta: 12.0, 22.1, 23.3, 29.6, 35.1, 35.3. Kolminumerotason luokkien luetteloa voidaan muuttaa kolmen vuoden kuluessa asetuksen voimaantulosta 18 artiklassa säädettyä menettelyä noudattaen. d) Muoto, jossa muuttujat toimitetaan 1) Kaikki muuttujat tuotantoa (muuttuja 110) lukuun ottamatta toimitetaan tasoittamattomina. 2) Tuotantomuuttuja (muuttuja 110) toimitetaan työpäivätasoitettuna. 3) Lisäksi jäsenvaltiot voivat toimittaa muuttujat kausitasoitettuina, ja ne voivat toimittaa muuttujat myös trendisuhdannemuodossa. Komissio (Eurostat) voi laatia muuttujista kausitasoitetut ja trendisuhdannesarjat ainoastaan, jos tietoja ei toimiteta kyseisessä muodossa. 4) Muuttujat 110, 310, 311, 312 ja 313 toimitetaan indekseinä. Kaikki muut muuttujat toimitetaan joko indekseinä tai absoluuttisina lukuina. e) Tilastojakso Sovelletaan seuraavia tilastojaksoja: >TAULUKON PAIKKA> f) Muuttujien yksityiskohtaisuus 1) Kaikki muuttujat on toimitettava NACE Rev. 1 -luokituksen kaksinumerotasolla. 2) Lisäksi NACE Rev. 1 -luokituksen pääluokan D osalta tuotantoindeksi (muuttuja 110) ja tuottajahintaindeksit (muuttujat 310, 311, 312 tai 313) on toimitettava NACE Rev. 1 -luokituksen kolmi- ja nelinumerotasolla. Kolmi- ja nelinumerotasolla toimitettavien indeksien on kunkin jäsenvaltion osalta annettuna perusvuonna vastattava vähintään 90:tä prosenttia NACE Rev. 1 -luokituksen pääluokassa D tuotetusta kokonaisarvonlisäyksestä. Jos jäsenvaltion NACE Rev. 1 -luokituksen pääluokan D yhteenlaskettu arvonlisäys annettuna perusvuonna on alle 5 prosenttia Euroopan yhteisön kokonaisarvosta, sen ei tarvitse toimittaa näitä muuttujia näillä yksityiskohtaisilla tasoilla. 3) NACE Rev. 1 -luokituksen kolmi- ja nelinumerotasolla toimitettujen muuttujien perusteella laaditaan kyseisten tasojen aggregoituja indikaattoreita koko yhteisön osalta ja yhtenäisvaluuttaan osallistuvien jäsenvaltioiden ryhmän osalta. Näitä indikaattoreita voidaan myös levittää kolmi- ja nelinumerotasolla yksittäisten jäsenvaltioiden ja jäsenvaltioiden muiden ryhmittymien osalta, jos asianomaiset jäsenvaltiot ovat osoittaneet, että tietojen laatu on riittävä. 4) Lisäksi kaikki muuttujat on toimitettava teollisuuden koontiryhmittäin, joiden määritelmistä (suhteessa NACE Rev. 1 -luokituksen toimialoihin) päätetään 18 artiklassa säädettyä menettelyä noudattaen. g) Tietojen toimittamisen määräajat 1) Muuttujat on toimitettava seuraavien määräaikojen kuluessa tilastojakson päättymisestä: >TAULUKON PAIKKA> 2) Määräaikaa voidaan pidentää enintään 15 kalenteripäivää niiden jäsenvaltioiden osalta, joissa annettuna perusvuonna NACE Rev. 1 -luokituksen pääluokissa C, D ja E tuotettu arvonlisäys on alle 3 prosenttia Euroopan yhteisön kokonaisarvosta. h) Koetutkimukset Koetutkimusten painopisteet ovat seuraavat: 1) arvioidaan mahdollisuudet aientaa tietojen toimittamista, 2) kerätään muiden kuin kotimaan markkinoiden tuottajahintoja, 3) jaotellaan muiden kuin kotimaan markkinoiden muuttujat rahaliittoon kuuluviin, EY:n sisäisiin ja EY:n ulkoisiin, 4) kerätään lyhyen aikavälin tietoja aloittaneista ja lopettaneista yrityksistä, 5) laaditaan työllisyystietoja kuukausittain, 6) kerätään tietoja varastoista, 7) toimitetaan tietoja useammilta toimialoilta kuin mitä pääluokan C 6 ja 9 kohdassa on lueteltu, 8) kerätään investointeja koskevia lyhyen aikavälin tietoja, 9) kerätään tietoja tilauskannasta. i) Ensimmäinen tilastojakso Ensimmäinen tilastojakso, jolta kaikki muuttujat on toimitettava, on kuukausittain toimitettavien tietojen osalta tammikuu 1998 ja neljännesvuosittain toimitettavien tietojen osalta vuoden 1998 ensimmäinen vuosineljännes. j) Siirtymäkausi 1) Tuotantoa (muuttuja 110), työllisten lukumäärää ja tehtyjä työtunteja (muuttujat 210, 220), sekä kotimaan markkinoiden tuottajahintoja (muuttuja 311) koskevien muuttujien osalta voidaan 18 artiklassa säädettyä menettelyä noudattaen myöntää enintään kolmen vuoden pituinen siirtymäkausi asetuksen voimaantulopäivästä lukien. Siirtymäkautta voidaan pidentää kahdella vuodella 18 artiklassa säädettyä menettelyä noudattaen. 2) Kaikkien muiden muuttujien osalta voidaan 18 artiklassa säädettyä menettelyä noudattaen myöntää enintään viiden vuoden pituinen siirtymäkausi asetuksen voimaantulopäivästä lukien. LIITE B RAKENNUSTOIMINTA a) Soveltamisala Tätä liitettä sovelletaan kaikkiin toimialoihin, jotka kuuluvat NACE Rev. 1 -luokituksen pääluokkaan F. b) Havaintoyksikkö 1) Jollei 2 ja 3 kohdassa ole toisin todettu eikä 4 kohdan mukaista menettelyä noudattaen ole toisin päätetty, kaikkien tämän liitteen muuttujien havaintoyksikkö on toimialayksikkö. 2) Sellaisten yritysten osalta, joiden palveluksessa on vähäinen määrä sivutoimintaan liittyvää henkilöstöä, havaintoyksikkönä voidaan käyttää paikallista yksikköä tai yritystä. 3) Tilastotiedot voidaan soveltuvin osin johtaa rakennusluokituksen mukaisesti tuotetuista tiedoista. 4) Muiden havaintoyksikköjen käytöstä voidaan päättää 18 artiklassa säädettyä menettelyä noudattaen. c) Muuttujien luettelo 1) Tämän liitteen tilastot sisältävät seuraavat muuttujat: >TAULUKON PAIKKA> 2) Uusia tilauksia koskevia tietoja (muuttuja 130) voidaan arvioida ensimmäisen viiteajanjakson alusta alkaen vaihtoehtoisella ennakoivalla indikaattorilla, joka voidaan laskea yritysbarometristä. Arviointi sallitaan viiden vuoden ajan asetuksen voimaantulopäivästä. Siirtymäkausi jatkuu edelleen enintään viisi vuotta, jollei 18 artiklassa säädettyä menettelyä noudattaen toisin päätetä. 3) Työllisten lukumäärää koskevia tietoja (muuttuja 210) voidaan arvioida ensimmäisen viiteajanjakson alusta alkaen palkansaajien lukumäärällä (muuttuja 211). Arviointi sallitaan viiden vuoden ajan asetuksen voimaantulopäivästä. Siirtymäkausi jatkuu edelleen enintään viisi vuotta, jollei 18 artiklassa säädettyä menettelyä noudattaen toisin päätetä. 4) Uusia tilauksia koskevat muuttujat (muuttujat 130, 135, 136) voidaan arvioida rakennuslupia koskevilla tiedoilla. Näiden ja muiden muuttujien muita arviointitapoja voidaan määritellä 18 artiklassa säädettyä menettelyä noudattaen. 5) Rakennuskustannuksia koskevat muuttujat (muuttujat 320, 321, 322) voidaan arvioida tuottajahintoja koskevalla muuttujalla (muuttuja 310) ainoastaan, jos ne eivät ole saatavilla. d) Muoto, jossa muuttujat toimitetaan 1) Kaikki muuttujat tuotantoa (muuttujia 110) lukuun ottamatta toimitetaan tasoittamattomina. 2) Tuotantomuuttuja (muuttuja 110) toimitetaan työpäivätasoitettuna. 3) Lisäksi jäsenvaltiot voivat toimittaa muuttujat kausitasoitettuina, ja ne voivat toimittaa muuttujat myös trendisuhdannemuodossa. Komissio (Eurostat) voi laatia muuttujista kausitasoitetut ja trendisuhdannesarjat ainoastaan, jos tietoja ei toimiteta kyseisessä muodossa. 4) Muuttujat 110, 115, 116, 320, 321 ja 322 toimitetaan indekseinä. Muuttujat 411 ja 412 toimitetaan absoluuttisina lukuina. Muut muuttujat toimitetaan joko indekseinä tai absoluuttisina lukuina. e) Tilastojakso Kaikkiin tämän liitteen mukaisiin muuttujiin sovelletaan tilastojaksoa, joka on vähintään neljännesvuosi. f) Muuttujien yksityiskohtaisuus 1) Muuttujat 110, 130, 210, 220 ja 230 on toimitettava vähintään NACE Rev. 1 -luokituksen kaksinumerotasolla. 2) Uusia tilauksia koskevat muuttujat (muuttujat 130, 135, 136) vaaditaan ainoastaan NACE Rev. 1 -luokituksen kolminumerotason luokkien 45.1 ja 45.2 osalta. 3) Rakennuskustannuksia koskevat muuttujat (muuttujat 320, 321 ja 322) ovat pakollisia ainoastaan uusien asuinrakennusten osalta yhteisöasuntoja lukuun ottamatta. 4) Rakennuslupia koskeva muuttuja (muuttuja 411) kattaa ainoastaan uudet asuinrakennukset (yhteisöasuntoa lukuun ottamatta), ja se on jaoteltava seuraavasti: i) yhden asunnon asuinrakennukset ii) kahden tai useamman asunnon asuinrakennukset. 5) Rakennuslupia koskeva muuttuja (muuttuja 412) kattaa ainoastaan rakennukset, ja se on jaoteltava seuraavasti: i) yhden asunnon asuinrakennukset ii) kahden tai useamman asunnon asuinrakennukset iii) yhteisöasunnot iv) toimistorakennukset v) muut rakennukset. g) Tietojen toimittamisen määräajat 1) Muuttujat on toimitettava seuraavien määräaikojen kuluessa tilastojakson päättymisestä: >TAULUKON PAIKKA> 2) Määräaikaa voidaan pidentää enintään 15 kalenteripäivää niiden jäsenvaltioiden osalta, joissa annettuna perusvuonna NACE Rev. 1 -luokituksen pääluokassa F tuotettu kokonaisarvonlisäys on alle 3 prosenttia Euroopan yhteisön kokonaisarvosta. h) Koetutkimukset Koetutkimusten painopisteet ovat seuraavat: 1) toimitetaan tuottajahintoja koskevia tietoja, 2) jaotellaan tuotanto (muuttuja 110) uudisrakentamiseen ja korjausrakentamiseen, 3) annetaan tietoja kuukausittain, 4) jaotellaan muuttujat 210, 220 ja 230 talonrakentamiseen sekä maa- ja vesirakentamiseen, 5) annetaan kustannustietoja (muuttujat 320, 321 ja 322) muusta rakentamisesta kuin asuinrakentamisesta sekä korjausrakentamisesta, 6) jaotellaan talonrakennustuotanto (muuttuja 115) asuinrakennuksiin ja muihin kuin asuinrakennuksiin, 7) annetaan lyhyen aikavälin tietoja investoinneista, 8) annetaan lyhyen aikavälin tietoja aloittaneista ja lopettaneista yrityksistä. i) Ensimmäinen tilastovuosi Ensimmäinen tilastojakso, jolta kaikki muuttujat on toimitettava, on kuukausittain toimitettavien tietojen osalta tammikuu 1998 ja neljännesvuosittain toimitettavien tietojen osalta vuoden 1998 ensimmäinen vuosineljännes. j) Siirtymäkausi 1) Tuotantoa (muuttuja 110) sekä työllisten lukumäärä ja tehtyjä työtunteja (muuttujat 210, 220) koskevien muuttujien osalta voidaan 18 artiklassa säädettyä menettelyä noudattaen myöntää enintään kolmen vuoden pituinen siirtymäkausi asetuksen voimaantulopäivästä lukien. Siirtymäkautta voidaan pidentää kahdella vuodella 18 artiklassa säädettyä menettelyä noudattaen. 2) Kaikkien muiden muuttujien osalta voidaan 18 artiklassa säädettyä menettelyä noudattaen myöntää enintään viiden vuoden pituinen siirtymäkausi asetuksen voimaantulopäivästä lukien. LIITE C VÄHITTÄISKAUPPA JA KORJAUSTOIMINTA a) Soveltamisala Tätä liitettä sovelletaan toimialoihin, jotka kuuluvat NACE Rev. 1 -luokituksen kaksinumerotason luokkaan 52. b) Havaintoyksikkö 1) Kaikkien tämän liitteen muuttujien havaintoyksikkö on yritys. 2) Muiden havaintoyksikköjen käytöstä voidaan päättää 18 artiklassa säädettyä menettelyä noudattaen. c) Muuttujien luettelo 1) Tämän liitteen tilastot sisältävät seuraavat muuttujat: >TAULUKON PAIKKA> 2) Myynnin deflaattoria koskevien tietojen (muuttuja 330) sijasta voidaan esittää myynnin määrää koskevat tiedot (muuttuja 123). 3) Työllisten lukumäärää koskevia tietoja (muuttuja 210) voidaan arvioida ensimmäisen tilastojakson alusta alkaen palkansaajien lukumäärällä (muuttuja 211). Arviointi sallitaan viiden vuoden ajan asetuksen voimaantulopäivästä. Siirtymäkausi jatkuu edelleen enintään viisi vuotta, jollei 18 artiklassa säädettyä menettelyä noudattaen toisin päätetä. d) Muoto, jossa muuttujat toimitetaan 1) Kaikki muuttujat toimitetaan tasoittamattomina. 2) Liikevaihtomuuttuja (muuttuja 120) ja myynnin määrää kuvaava muuttuja (muuttuja 123) toimitetaan myös työpäivätasoitettuna. 3) Lisäksi jäsenvaltiot voivat toimittaa muuttujat kausitasoitettuina, ja ne voivat toimittaa muuttujat myös trendisuhdannemuodossa. Eurostat voi laatia muuttujista kausitasoitetut ja trendisuhdannesarjat ainoastaan, jos tietoja ei toimiteta kyseisessä muodossa. 4) Kaikki muuttujat toimitetaan joko indekseinä tai absoluuttisina lukuina. e) Tilastojakso Sovelletaan seuraavia tilastojaksoja: >TAULUKON PAIKKA> f) Muuttujien yksityiskohtaisuus 1) Liikevaihtomuuttuja (muuttuja 120) ja myynnin deflaattoria/myynnin määrää kuvaavat muuttujat (muuttuja 330/123) toimitetaan 2, 3 ja 4 kohdassa määritetyillä luokituksen tasoilla. Työllisten lukumäärää koskeva muuttuja (muuttuja 210) toimitetaan 3 ja 4 kohdassa määritetyllä luokituksen tasolla. 2) NACE Rev. 1 -luokituksen neli- ja kolminumerotasoista koottu luokitustaso: nelinumerotason luokka 52.11 nelinumerotason luokka 52.12 kolminumerotason luokka 52.2 kolminumerotason luokka 52.3 nelinumerotason luokkien 52.41, 52.42 ja 52.43 summa nelinumerotason luokkien 52.44, 52.45 ja 52.46 summa nelinumerotason luokkien 52.47 ja 52.48 summa nelinumerotason luokka 52.61. 3) NACE Rev. 1 -luokituksen neli- ja kolminumerotasoista kootut aggregaattitasot: nelinumerotason luokan 52.11 ja kolminumerotason luokan 52.2 summa nelinumerotason luokan 52.12 ja kolminumerotason luokkien 52.3-52.6 summa kolminumerotason luokkien 52.1-52.6 summa. 4) kaksinumerotason luokka 52 Jäsenvaltiot, joissa kolminumerotason luokan 52.7 arvonlisäys annettuna perusvuonna on alle 5 prosenttia kaksinumerotason luokan 52 arvonlisäyksestä, voivat arvioida kaksinumerotason luokan 52 kolminumerotason luokkien 52.1-52.6 summalla. g) Tietojen toimittamisen määräajat 1) Muuttujat on toimitettava kolmen kuukauden kuluessa tilastojakson päättymisestä. Liikevaihtoa (muuttuja 120) ja myynnin deflaattoria/myynnin määrää kuvaavat muuttujat (muuttujat 330/123) on toimitettava kahden kuukauden kuluessa f osan 3 ja 4 kohdassa määritellyillä luokituksen tasoilla. 2) Määräaika voi olla enintään yhden kuukauden verran pidempi niiden jäsenvaltioiden osalta, joissa kaksinumerotason luokassa 52 tuotettu arvonlisäys annettuna perusvuonna on alle 3 prosenttia Euroopan yhteisön kokonaisarvosta. h) Koetutkimukset Koetutkimusten painopisteet ovat seuraavat: 1) käytetään yksityiskohtaisempaa toimialajaottelua, 2) arvioidaan mahdollisuudet aientaa tietojen toimittamista, 3) kerätään tietoja palkansaajien lukumäärästä, 4) kerätään palkkatietoja, 5) havaintoyksikkönä käytetään toimialayksikköä, 6) kerätään lyhyen aikavälin tietoja aloittaneista ja lopettaneista yrityksistä. i) Ensimmäinen tilastovuosi Ensimmäinen tilastojakso, jolta kaikki muuttujat on toimitettava, on kuukausittain toimitettavien tietojen osalta tammikuu 1998 ja neljännesvuosittain toimitettavien tietojen osalta vuoden 1998 ensimmäinen vuosineljännes. j) Siirtymäkausi 1) Työllisten lukumäärää koskevan muuttujan (muuttuja 210) osalta voidaan 18 artiklassa säädettyä menettelyä noudattaen myöntää enintään kolmen vuoden pituinen siirtymäkausi. Siirtymäkautta voidaan pidentää kahdella vuodella 18 artiklassa säädettyä menettelyä noudattaen. 2) Liikevaihtoa kuvaavan muuttujan (muuttuja 120) osalta voidaan myöntää f osan 3 kohdassa määritellyillä luokituksen tasoilla enintään kahden vuoden pituinen siirtymäkausi 18 artiklassa säädettyä menettelyä noudattaen. 3) Liikevaihtoa kuvaavan muuttujan (muuttuja 120) osalta f osan 2 ja 4 kohdassa määritellyllä tasolla ja myynnin deflaattorin/myynnin määrän (muuttujat 330/123) osalta voidaan myöntää artiklassa 18 säädettyä menettelyä noudattaen enintään viiden vuoden pituinen siirtymäkausi tämän asetuksen voimaantulopäivästä lukien. LIITE D MUUT PALVELUT a) Soveltamisala Tätä liitettä sovelletaan kaikkiin toimialoihin, jotka kuuluvat NACE Rev. 1 -luokituksen kaksinumerotason luokkiin 50 ja 51 sekä pääluokkiin H, I, J, K, M, N ja O. b) Havaintoyksikkö 1) Kaikkien tämän liitteen muuttujien havaintoyksikkö on yritys. 2) Muiden havaintoyksikköjen käytöstä voidaan päättää 18 artiklassa säädettyä menettelyä noudattaen. c) Muuttujien luettelo 1) Tämän liitteen tilastot sisältävät seuraavat muuttujat: >TAULUKON PAIKKA> 2) Työllisten lukumäärää koskevia tietoja (muuttuja 210) voidaan arvioida ensimmäisen tilastojakson alusta alkaen palkansaajien lukumäärällä (muuttuja 211). Arviointi sallitaan viiden vuoden ajan asetuksen voimaantulopäivästä. Siirtymäkausi jatkuu edelleen enintään viisi vuotta, jollei 18 artiklassa säädettyä menettelyä noudattaen toisin päätetä. d) Muoto, jossa muuttujat toimitetaan 1) Kaikki muuttujat toimitetaan tasoittamattomina. 2) Liikevaihtomuuttuja (muuttuja 120) toimitetaan myös työpäivätasoitettuna. 3) Lisäksi jäsenvaltiot voivat toimittaa muuttujat kausitasoitettuina, ja ne voivat toimittaa muuttujat myös trendisuhdannemuodossa. Komissio (Eurostat) voi laatia muuttujista kausitasoitetut ja trendisuhdannesarjat ainoastaan, jos tietoja ei toimiteta kyseisessä muodossa. 4) Kaikki muuttujat toimitetaan joko indekseinä tai absoluuttisina lukuina. e) Tilastojaksot Kaikkiin tämän liitteen mukaisiin muuttujiin sovelletaan tilastojaksoa, joka on neljännesvuosi. f) Muuttujien yksityiskohtaisuus 1) Liikevaihtomuuttuja (muuttuja 120) on toimitettava seuraavan NACE Rev. 1 -luokituksen ryhmittelyn mukaisesti: luokkien 50.1, 50.3 ja 50.4 summa luokka 50.2 luokka 50.5 luokat 51 ja 64 kolminumerotasolla luokat, 55, 60, 61, 62, 63 ja 72 kaksinumerotasolla luokkien 74.11, 74.12, 74.13 ja 74.14 summa luokkien 74.2 ja 74.3 summa luokat 74.4 ja 74.8 kolminumerotasolla. 2) Työllisten lukumäärää koskeva muuttuja (muuttuja 210) toimitetaan NACE Rev. 1 -luokituksen kaksinumerotasolla luokkien 50, 51, 55, 60, 61, 62, 63, 64, 72 ja 74 osalta. 3) Jos jäsenvaltion NACE Rev. 1 -luokituksen kaksinumerotason luokkien 50, 51, 64 ja 74 arvonlisäys annettuna perusvuonna on alle 5 prosenttia Euroopan yhteisön kokonaisarvosta, sen tarvitsee toimittaa liikevaihtomuuttuja ainoastaan kaksinumerotasolla. 4) NACE Rev. 1 -luokituksen pääluokan I osalta niiden jäsenvaltioiden, joissa annettuna perusvuonna pääluokan I kokonaisarvonlisäys on alle 5 prosenttia Euroopan yhteisön kokonaisarvosta, on toimitettava työllisten lukumäärää koskeva muuttuja (muuttuja 210) ainoastaan pääluokan tasolla. g) Tietojen toimittamisen määräajat Muuttujat on toimitettava kolmen kuukauden kuluessa tilastojakson päättymisestä. h) Koetutkimukset Koetutkimusten painopisteet ovat seuraavat: 1) kerätään palkkatietoja, 2) kerätään deflaattoritietoja, 3) arvioidaan tietojen keruun toteutettavuus ja merkitys seuraavien toimialojen osalta: i) matkatoimistot, NACE Rev. 1 -luokituksen kolminumerotason luokka 63.3 ii) kiinteistöpalvelut, NACE Rev. 1 -luokituksen kaksinumerotason luokka 70 iii) vuokrauspalvelut, NACE Rev. 1 -luokituksen kaksinumerotason luokka 71 iv) tutkimus ja kehittäminen, NACE Rev. 1 -luokituksen kaksinumerotason luokka 73 v) yritysjohtaminen, NACE Rev. 1 -luokituksen nelinumerotason luokka 74.15 vi) NACE Rev. 1 -luokituksen pääluokat J, M, N ja O, 4) käytetään yksityiskohtaisempaa jaottelua, 5) arvioidaan mahdollisuudet aientaa tietojen toimittamista, 6) kerätään tietoja palkansaajien lukumäärästä, 7) havaintoyksikkönä käytetään toimialayksikköä, 8) kerätään lyhyen aikavälin tietoja aloittaneista ja lopettaneista yrityksistä. i) Ensimmäinen tilastojakso Ensimmäinen tilastojakso, jolta kaikki muuttujat on toimitettava, on vuoden 1998 ensimmäinen vuosineljännes. j) Siirtymäkausi Kaikkien muuttujien osalta voidaan artiklassa 18 säädettyä menettelyä noudattaen myöntää enintään viiden vuoden pituinen siirtymäkausi asetuksen voimaantulopäivästä lukien.